作者:張可久
標題:中呂・迎仙客感舊
內容:鸚鵡洲，鳳凰樓，十年故人懷舊遊。杜陵花，陶令酒，酒病花愁，不覺的今春瘦。湖上送別釣錦鱗，棹紅雲，西湖畫船三月春。正思家，還送人，綠滿前村，煙雨江南恨。春日湖上二首雨亦奇，錦成圍，笙歌滿城鶯燕飛。紫霞杯，金縷衣，倒著接籬，湖上山翁醉。舞絳紗，扣紅牙，耳邊玉人催人馬。雪兒歌，蘇小家，月淡梨花，醉倚鞦韆架。春晚看牡丹，倚闌干，宿酒乍醒欹髻鬟。燕初忙，鶯正懶，簾卷輕寒，玉手調箏雁。秋夜雨乍晴，月籠明，秋香院落砧杵鳴。二三更，千萬聲，搗碎離情，不管愁人聽。黃桂近玉階，映瑤臺，婆娑小叢巖畔栽。雁初飛，花正開，金粟如來，望月佳人拜。